**MINISTERUL TRANSPORTURILOR SI INFRASTRUCTURII**

**ORDIN**

**Nr.\_\_\_\_\_\_\_\_\_ din\_\_\_\_\_\_\_\_\_\_\_\_\_**

**pentru modificarea și completarea Ordinului ministrului transporturilor nr. 1.212/2015 pentru aprobarea Normelor privind autorizarea şi controlul centrelor de pregătire şi perfecţionare profesională a personalului de specialitate din domeniul transporturilor rutiere, a Ordinului ministrului transporturilor nr. 1214/2015 pentru aprobarea Normelor privind pregătirea şi atestarea profesională a personalului de specialitate din domeniul transporturilor rutiere** **și a Ordinului ministrului transporturilor nr. 3/2008 pentru aprobarea Normelor privind atestarea profesională a conducătorilor auto care efectuează transport de persoane în regim de taxi sau transport în regim de închiriere şi agrearea autovehiculelor care efectuează transport în regim de taxi**

Având în vedere dispozițiile prevederile art. 66 alin. (1) din Ordonanța de urgență nr.195/2002 privind circulația pe drumurile publice, republicată, cu modificările și completările ulterioare, ale art. 6 alin. (3) lit. g) și h) din Ordonanţa Guvernului nr. 27/2011 privind transporturile rutiere, cu modificările şicompletările ulterioare, precum și ale art. 27 alin. (1) și (2) din Legea nr.38/2003 privind transportul în regim de taxi şi în regim de închiriere, cu modificările și completările ulterioare,

In temeiul prevederilor și art. 67 alin. (1), (2), (5), (6) și (7) din Ordonanţa Guvernului nr. 27/2011 privind transporturile rutiere, cu modificările şicompletările ulterioare și ale art.9 alin. (4) din Hotărârea Guvernului nr.370/2021 privind organizarea și funcționarea Ministerului Transporturilor și Infrastructurii, cu modificările și completările ulterioare,

ministrul transporturilor și infrastructurii emite următorul,

**ORDIN:**

**Art.I**  – Normele privind autorizarea şi controlul centrelor de pregătire şi perfecţionare profesională a personalului de specialitate din domeniul transporturilor rutiere, prevăzute în anexa la Ordinul ministrului transporturilor nr. 1.212/2015, publicat în Monitorul Oficial, Partea I, nr.867 din 20 noiembrie 2015, cu modificările și completările ulterioare, se modifică după cum urmează:

1. La articolul 6, alineatul (2) se modifică și va avea următorul cuprins:

” **(2)** Un manager al centrului de pregătire şi perfecţionare profesională poate conduce activitatea a maximum 4 centre de pregătire şi perfecţionare. ˮ

1. **La articolul 7 alineatul (2), litera c) se modifică și va avea următorul cuprins:**

   **c)** deţine la sediul declarat mijloacele, materialele şi dotările tehnico-didactice minime, respectiv:

1. aparat de video proiecţie;
2. telefon.
3. **La articolul 9, alineatul (1) se modifică și va avea următorul cuprins:**

**Art. 9. -**  **(1)** Pentru obţinerea autorizaţiei, solicitantul va depune sau va transmite prin poştă, cu confirmare de primire, la Ministerul Transporturilor și Infrastructurii următoarea documentaţie:

1. cerere, al cărei model este prevăzut în anexa nr. 2;
2. declaraţia pe propria răspundere, al cărei model este prevăzut în anexa nr. 3;
3. suport electronic - stick conţinând documentele scanate care demonstrează îndeplinirea condiţiilor prevăzute la art. 7.
4. **Anexele nr. 2, 4 și 6 se modifică și se înlocuiesc cu Anexele nr.1-3 la prezentul ordin.**

**Art. II** – Ordinul ministrului transporturilor nr. 1.214/2015 pentru aprobarea normelor privind pregătirea şi atestarea profesională a personalului de specialitate din domeniul transporturilor rutiere, publicat în Monitorul Oficial al României, Partea I, nr. 903 şi 903 bis din 4 decembrie 2015, cu modificările și completările ulterioare, se modifică și se completează după cum urmează:

1. **La articolul 1, alineatul (5)** **se abrogă.**
2. **La articolul 1, după alineatul (7) se introduce un nou alineat, alineatul (71) care va avea următorul cuprins:**

(71) Se aprobă Normele privind atestarea profesională a conducătorilor auto care efectuează transport de persoane în regim de taxi sau transport în regim de închiriere, prevăzute în anexa nr. 71.

1. **Anexa nr. 1 ”Normele privind pregătirea şi atestarea profesională a managerilor de transport rutier”****se modifică după cum urmează:**

**1.** **La articolul 2, preambulul alineatului (7) se modifică și va avea următorul cuprins:**

”(7) Certificatul de competenţă profesională se obţine în urma promovării de către candidaţi a unui examen teoretic, care, conform prevederilor Părţii 11 din Anexa 1 la Regulament, constă din următoarele probe:”

**2.** **La articolul 2, alineatul (15) se abrogă.**

**3. La articolul 3, alineatul (8) se modifică și va avea următorul cuprins:**

,,(8) Actualizarea cunoștințelor constă în promovarea de către candidaţi a unui examen teoretic care constă într-o probă cu durata de o oră, cuprinzând un studiu de caz cu 10 întrebări. Pentru promovarea examenului, candidaţii trebuie să obţină cel puţin 50% din totalul punctelor posibile.”

**4. La articolul 6, alineatele (1) și (2) se modifică și vor avea următorul cuprins:**

”Art. 6 - (1) Autoritatea Rutieră Româna – A.R.R. ține evidența certificatelor de manager de transport eliberate, a documentelor privitoare la susținerea probelor examenelor prevăzute la art. 2 alin. (10).

(2) Certificatele de manager de transport emise de Autoritatea Rutieră Română - A.R.R. şi rezultatele actualizării cunoștințelor devin nule dacă pentru obţinerea lor au fost prezentate documente conţinând informaţii false sau eronate, ori au fost eludate orice prevederi legale aplicabile.”

**5. Anexa nr.1c) se abrogă.**

**4. Anexa nr. 2 “Normele privind pregătirea şi atestarea profesională a anumitor categorii de conducători auto”, se modifică după cum urmează:**

 1. **La articolul 2, alineatul (1) se modifică și va avea următorul cuprins:**

(1) CP1 poate fi obţinut prin susţinerea unui examen teoretic în termen de maxim 12 luni de zile de la data înscrierii şi a unui examen practic, conform prevederilor [art. 4](https://lege5.ro/App/Document/ha3dmnbwge/normele-privind-pregatirea-si-atestarea-profesionala-a-anumitor-categorii-de-conducatori-auto-din-11112015?pid=86101081&d=2024-10-15" \l "p-86101081" \t "_blank). Examenul va urmări însuşirea nivelului minim de cunoştinţe, conform tematicilor prevăzute în Anexa [nr. 2a)](https://lege5.ro/App/Document/ha3dmnbwge/normele-privind-pregatirea-si-atestarea-profesionala-a-anumitor-categorii-de-conducatori-auto-din-11112015?pid=86101149&d=2024-10-15" \l "p-86101149" \t "_blank).

**2**. **La articolul 3, după alineatul (5) se introduce un nou alineat, alineatul (51) care va avea următorul cuprins:**

,,(51) Valabilitatea cursului de pregătire profesională periodică prevăzut la alin.(5) este de 12 luni de la data absolvirii. Candidaţii care nu au promovat examenul în acest termen trebuie să urmeze un nou curs de pregătire profesională periodică.”

**3. La articolul 4, după alineatul (1) se introduce un nou alineat, alineatul (11), cu următorul cuprins:**

(11) Examinarea pentru obţinerea CPI se face conform normelor prevăzute în anexa nr. 8 la ordin. Examinarea pentru obţinerea CPI se organizează în limba română sau în limba engleză. Examinarea pentru obţinerea CPI în limba engleză se desfășoară numai în municipiul București, în cadrul unor sesiuni speciale, în baza programului care se afişează pe pagina de internet a Autorităţii Rutiere Române - A.R.R..

**4**. **La articolul 4, alineatul (4) se modifică și va avea următorul cuprins:**

**,,**(4) În vederea susţinerii examenului şi a obţinerii CPI, candidaţii trebuie să deţină permis de conducere valabil eliberat de autoritățile competente din statele membre ale Uniunii Europene sau ale Spaţiului Economic European, dovada înlocuitoare a permisului de conducere cu drept de circulaţie. În cazul candidaților care dețin un permis de conducere eliberat într-un stat nemembru al Uniunii Europene, în vederea susţinerii examenului şi a obţinerii CPI, aceștia trebuie să deţină adeverinţă valabilă eliberată de autoritatea competentă, care atestă că permisul de conducere este depus pentru preschimbare, precum și copia față-verso a permisului de conducere depus pentru preschimbare.

**5.** **Anexa nr.3 ”Normele privind pregătirea şi atestarea profesională a consilierilor de siguranţă pentru transportul rutier al mărfurilor periculoase”, se modifică după cum urmează:**

**1. La articolul 8, alineatul (1) se modifică și va avea următorul cuprins:**

Art. 8. (1) Examinarea teoretică pentru obţinerea certificatului de consilier de siguranţă se face conform Normelor prevăzute în Anexa nr. 8 la ordin; în cazul organizării examenelor pentru obţinerea certificatelor de consilier de siguranţă valabile pentru mărfuri din clasa 7, Comisia Naţională pentru Controlul Activităţilor Nucleare asigură suport de specialitate prin desemnarea unui reprezentant.

**2. La articolul 8, alineatul (3) se modifică și va avea următorul cuprins:**

,,(3) Pentru fiecare tip de marfă prevăzut la art. 6 alin. (4), examenul teoretic cuprinde două probe :

 a) rezolvarea, prin utilizarea sistemului informatic, a unui chestionar care conţine câte un set de 40 de întrebări cu 4 variante de răspuns, din care una corectă, care trebuie rezolvate în 40 minute şi

 b) rezolvarea unui studiu de caz prin care candidatul demonstrează că deţine cunoştinţele necesare pentru a îndeplini sarcinile ce revin consilierului de siguranţă, care trebuie rezolvat în 120 minute. Pentru rezolvarea studiilor de caz candidaţii pot consulta textul Anexelor A şi B la Acordul European referitor la transportul rutier internaţional al mărfurilor periculoase (ADR), încheiat la Geneva la 30 septembrie 1957, la care România a aderat prin Legea nr. 31/1994, cu modificările şi completările ulterioare, disponibil pe pagina de internet a Autorităţii Rutiere Române - A.R.R..ˮ

**6. Anexa nr. 4 ”Normele privind pregătirea şi atestarea profesională a conducătorilor auto care transportă mărfuri periculoase”, se modifică după cum urmează:**

**1. La articolul 5, alineatul (1) se modifică și va avea următorul cuprins:**

”Art. 5 - (1) Examinarea teoretică pentru obţinerea certificatului A.D.R. se face conform Normelor prevăzute în Anexa nr. 8 la ordin; în cazul organizării examenelor pentru obţinerea certificatelor A.D.R. valabile pentru mărfuri din clasa 7, Comisia Naţională pentru Controlul Activităţilor Nucleare asigură suport de specialitate prin desemnarea unui reprezentant.”.

**7. Anexa nr. 5 – ”Normele privind pregătirea şi atestarea profesională a conducătorilor auto care efectuează transport rutier cu vehicule** **având mase şi/sau dimensiuni de gabarit depăşite” se abrogă.**

**8. Anexa nr. 6 - ”Normele privind pregătirea şi atestarea profesională a conducătorilor auto care efectuează transport rutier cu troleibuzul, se modifică după cum urmează:**

**1. La articolul 4, alineatul (1) se modifică și va avea următorul cuprins:**

”Art. 4 - (1) Examinarea teoretică pentru obţinerea certificatului pentru transportul cu troleibuzul se face conform Normelor prevăzute în Anexa nr. 8 la ordin.”

**9. La Anexa nr. 7 - ”Normele privind pregătirea şi atestarea profesională a conducătorilor auto care efectuează transport rutier naţional contra cost de vehicule rutiere defecte sau care sunt avariate, se modifică după cum urmează:**

**1.La articolul 4 alineatul (1) se modifică și va avea următorul cuprins:**

”Art. 4 **(1)**- Examinarea teoretică pentru obţinerea certificatului pentru transportul de vehicule rutiere defecte sau care sunt avariate se face conform Normelor prevăzute în Anexa nr. 8 la ordin.”

**10.** **După anexa nr.7 se introduce o nouă anexă, anexa nr.71 - Norme privind atestarea profesională a conducătorilor auto care efectuează transport de persoane în regim de taxi sau transport în regim de închiriere, al cărei cuprins este prevăzut în anexa nr.4 la prezentul ordin.**

**11. Anexa nr.8 - ”Normele privind examinarea în vederea atestării profesionale a personalului de specialitate din domeniul transporturilor rutiere”, se modifică și se completează după cum urmează:**

**1.** **La articolul 2, literele d) și h) se modifică și vor avea următorul cuprins:**

”d) examinare - verificarea cunoştinţelor şi competenţelor candidaţilor pentru obţinerea atestatelor/certificatelor de pregătire profesională prevăzute de reglementările în vigoare pentru personalul de specialitate din domeniul transporturilor rutiere, care cuprinde proba teoretică şi după caz, proba practică;

------------------------------------------------------------------------------------------------

h) specialist in domeniul transportului rutier – persoană care îndeplinește condițiile prevăzute de legislația în vigoare.

**2 La articolul 4, alineatele (1) și (2) se modifică și vor avea următorul cuprins:**

”Art. 4 - (1) Autoritatea Rutieră Română - A.R.R. este administratorul sistemului informatic pentru pregătirea și desfășurarea examinării teoretice în vederea atestării profesionale a pesonalului din domeniul transporturilor rutiere.

(2) Examinarea teoretică este independentă și se efectuează de către comisia de examinare alcătuită din:

,,a) doi specialişti în domeniul transportului rutier, desemnaţi din cadrul Autorităţii Rutiere Române - A.R.R. și

b) un specialist în domeniul transportului rutier, desemnat din cadrul Ministerului Transporturilor și Infrastructurii.

**3. La articolul 4, după alineatul (2) se introduc două noi alineate, alineatele (21) și (22), cu următorul cuprins:**

(21) Componența comisiilor de examinare se aprobă de către ordonatorul de credite, pe baza propunerilor înaintate acestuia de către Autoritatea Rutieră Română - A.R.R. și Direcţia Transport Rutier.

(22) Propunerile prevăzute la alin. (21) au în vedere și următoarele criterii de performanţă:

a) vechimea în activitate în domeniul transportului rutier;

b) cunoașterea temeinică a legislației in domeniu;

c) eficiența în desfășurarea tuturor activităților care compun procesul de examinare;

d) capacitatea de organizare și gestionare a procesului de examinare;

e) conduita în timpul procesului de examinare;

f) numărul de reclamații și/sau contestații admise privind activitatea de examinare;

g) disponibilitatea la deplasări în teritoriu sau pe distanțe lungi.

**4. La articolul 4, alineatele (3), (4) și (7) se modifică și vor avea următorul cuprins:**

(3) Examinarea candidaţilor pentru proba teoretică se desfăşoară în zilele de sâmbătă și, după caz, duminică, în baza Programului anual de examinare teoretică întocmit de către Autoritatea Rutieră Română - A.R.R., cu consultarea Direcţiei Transport Rutier, care se afişează pe pagina de internet a Autorităţii Rutiere Române - A.R.R. cu 30 de zile înainte de prima programare.

(4) Programul anual de examinare prevăzut la alin. (3) poate fi modificat/completat din motive justificate, de către Autoritatea Rutieră Română - A.R.R.. Programul anual de examinare modificat se afişează pe pagina de internet a Autorităţii Rutiere Române - A.R.R..

--------------------------------------------------------------------------------------------------------------

(7) Programarea candidaţilor pentru susţinerea examenelor în sălile prevăzute la alin. (5) se face de către comisia de examinare în funcţie de specialităţile pentru care aceştia susţin examenele, în ordinea alfabetică a numelor candidaţilor. Programarea se afișează cu cel puţin 36 de ore înainte de susţinerea examenelor pe pagina de internet a Autorităţii Rutiere Române - A.R.R.”

**3. Articolul 5 se modifică și va avea următorul cuprins:**

(1) Examinarea pentru proba teoretică, prevăzută în Anexele nr. 1 - 71 la O.M.T. nr. 1214/2015, precum și în Anexa nr. 2 la O.M.T. nr. 733/2013, se desfăşoară numai pentru candidaţii înscrişi în sistemul informatic de către centrele autorizate.

(2) Poate susţine examinarea pentru proba teoretică candidatul care îndeplineşte cumulative următoarele condiţii:

a) are cursul de pregătire finalizat de către centrul autorizat care l-a înscris în vederea susţinerii examinării, finalizare care atestă faptul că, în ceea ce priveşte respectivul candidat, sunt respectate prevederile reglementărilor specifice în vigoare referitoare la condiţiile de înscriere, perioada în care candidatul a efectuat pregătirea teoretică şi/sau practică, precum şi condiţiile pentru susţinerea examinării; candidaţii pot participa la examinarea pentru proba teoretică numai în judeţul/municipiul Bucureşti în care îşi are sediul centrul autorizat la care a efectuat pregătirea teoretică şi/sau practică; reexaminarea pentru proba teoretică poate fi susţinută în orice judeţ sau în Municipiul Bucureşti;

b) prezintă documentele necesare, în original, în vederea identificării şi constatării dreptului de susţinerea examenului și răspunde pentru autenticitatea acestora;

c) completează tabelul conţinând numele şi prenumele, codul numeric personal şi semnătura candidaţilor care susţin examinarea, pus la dispoziţie de către comisia de examinare;

d) nu foloseşte în sala de examinare înscrisuri ajutătoare, echipamente tehnice de comunicare sau înregistrare audio/video sau orice fel de obiecte/echipamente care ar putea fi folosite la fraudarea examenului;

e) nu poartă discuţii cu alţi candidaţi, nu se manifestă zgomotos sau într-un mod care poate perturba examinarea celorlalţi candidaţi şi are o ţinută decentă,

f) nu se prezintă la examen sub influența băuturilor alcoolice sau substanţelor psihotrope.

(3) În vederea susținerii examenului pentru obținerea certificatului de manager de transport sau consilier de siguranță, candidatul trebuie să prezinte următoarele documente:

a) actul de identitate în original;

b) actul care demonstrează îndeplinirea condiției de studii, în original sau copie legalizată;

c) declarație pe propria răspundere că se află în una din situaţiile prevăzute la art. 8 alin. (2) din Regulamentul (CE) nr. 1071/2009 de stabilire a unor norme comune privind condiţiile care trebuie îndeplinite pentru exercitarea ocupaţiei de operator de transport rutier privind tahografele în transportul rutier, în cazul cetățenilor din alt stat membru UE.

(4) În vederea susținerii examenului pentru obținerea certificatului CPI și/sau CPC, candidatul trebuie să prezinte următoarele documente:

a) actul de identitate, în original sau permisul de ședere, în original, după caz,

b) permis de conducere, în original, eliberat de autoritățile competente din statele membre ale Uniunii Europene, ale Spaţiului Economic European sau ale Confederației Elvețiene sau dovada înlocuitoare a permisului de conducere cu drept de circulaţie;

c) adeverinţă valabilă eliberată de autoritatea competentă, care atestă că permisul de conducere este depus pentru preschimbare, în cazul candidaților care dețin un permis de conducere eliberat într-un stat nemembru al Uniunii Europene, al Spaţiului Economic European sau al Confederației Elvețiene;

d) declarație pe propria răspundere, după caz, că se află în una din situaţiile prevăzute la art. 1 alin. (6) din Normele privind pregătirea şi atestarea profesională a anumitor categorii de conducători auto, prevăzute în Anexa nr. 2 la prezentul ordin, în cazul în care candidatul doreşte obţinerea certificatului CPI;

e) declarație pe propria răspundere, după caz, că se află în una din situaţiile prevăzute la art. art. 1 alin. (7) din Normele privind pregătirea şi atestarea profesională a anumitor categorii de conducători auto, prevăzute în Anexa nr. 2 la prezentul ordin, în cazul în care candidatul doreşte obţinerea certificatului CPC;

 (5) Prevederile alin. (4) lit. c) se aplică și în cazul candidaților care prezintă un document de identitate eliberat de un stat membru al Uniunii Europene, al Spaţiului Economic European sau al Confederației Elvețiene și permis de conducere eliberat în Regatul Unit al Marii Britanii și al Irlandei de Nord după data de 31.12.2020.

(6) Prevederile alin. (4) lit. d) și e) se aplică și în cazul candidaților care prezintă un document de identitate eliberat de un stat membru al Uniunii Europene, al Spaţiului Economic European sau al Confederației Elvețiene și permis de conducere eliberat în Regatul Unit al Marii Britanii și al Irlandei de Nord înainte de data de 31.12.2020.

(7) În vederea susținerii examenului pentru obținerea certificatului pentru transport rutier de mărfuri periculoase, pentru transport rutier de vehicule avariate sau pentru transport rutier cu troleibuzul, candidatul trebuie să prezinte următoarele documente:

a) actul de identitate, în original sau permisul de ședere, în original, după caz,

b) permis de conducere, în original, eliberat de autoritățile competente din statele membre ale Uniunii Europene, ale Spaţiului Economic European sau ale Confederației Elvețiene sau dovada înlocuitoare a permisului de conducere cu drept de circulaţie;

c) adeverinţă valabilă eliberată de autoritatea competentă, care atestă că permisul de conducere este depus pentru preschimbare, în cazul candidaților care dețin un permis de conducere eliberat într-un stat nemembru al Uniunii Europene, al Spaţiului Economic European sau al Confederației Elvețiene.

(8) În vederea susținerii examenului pentru obținerea certificatului de conducător auto în regim de taxi sau în regim de închiriere, candidatul trebuie să prezinte următoarele documente:

a) actul de identitate, în original sau permisul de ședere, în original, după caz,

b) permis de conducere valabil, în original;

**4. Articolul 6 se modifică și va avea următorul cuprins:**

 ”Art. 6 - (1) Membrii comisiei de examinare au următoarele atribuţii/obligaţii privind organizarea şi desfăşurarea examinării pentru proba teoretică, pe care le exercită în mod unitar, obiectiv şi imparţial:

1. efectuează programarea candidaților în conformitate cu dispozițiile art. 4 alin. (7);
2. pregătesc documentele și materialele necesare desfășurării procesului de examinare teoretică;
3. pastrează confidențialitatea cu privire la codul și parola proprie de acces in sistemul informatic;
4. verifică din punct de vedere logistic sălile de examinare, înainte de începerea examinării, pentru certificarea funcționării echipamentelor electronice, a conexiunii la internet, a echipamentelor de birotică și a sistemelor de monitorizare a examinării;
5. deschid sesiunea de examinare în sistemul informatic;
6. informează candidaţii, înainte de începerea examinării, cu privire la condiţiile de desfăşurarea examinării şi de promovare a probei teoretice, precum şi la posibilitatea susţinerii reexaminării la proba teoretică pentru candidaţii declaraţi respinşi;
7. verifică existența și valabilitatea documentelor, prevăzute la art. 5 alin. (3) – (8) care fac dovada îndeplinirii condițiilor de participare la examinarea pentru atestare profesională.
8. introduc datele necesare pentru emiterea codului unic de identificare a fiecarui candidat și îl înmânează acestuia;
9. repartizează candidatului o staţie de lucru funcţională;
10. generează din sistemul informatic studiile de caz și le repartizează candidaților în funcție de tipul de examen susținut;
11. verifică completarea tabelului de prezență cu datele candidaților, respectiv nume, prenume, cod numeric personal și semnătura acestora;
12. interzic accesul în sala de examinare candidaţilor aflaţi sub influența băuturilor alcoolice, produselor sau substanţelor stupefiante ori a medicamentelor cu efecte similare acestora sau al candidaţilor care prin comportamentul lor perturbă examinarea celorlalţi candidaţi;
13. interzic accesul în sala de examinare a oricărei persoane care nu este candidat, cu excepţia persoanelor care asigură suport tehnic și logistic comisiei de examinare;
14. întrerup examinarea candidaţilor care nu respectă interdicţiile prevăzute la art. 5 alin. (2) lit. e) - g) din prezentele norme;
15. să nu comunice candidaţilor răspunsurile la întrebările din testul de examen;
16. păstrează confidenţialitatea datelor cu care lucrează pe durata desfăşurării examinării, precum şi a răspunsurilor la întrebările/studiile de caz aferente probelor scrise;
17. desfăşoară activităţile de examinare în mod unitar, obiectiv şi imparţial;
18. generează prin sistemul informatic tabelul centralizat al candidaţilor care au susţinut examinarea pentru proba teoretică;
19. evaluează/corectează lucrările scrise ale candidaţilor, anulează spaţiile necompletate pe foile/formularele de examen, notează pe lucrări rezultatul obţinut de aceştia atât în cifre cât şi în litere şi înscriu rezultatele obţinute de către aceştia în sistemul informatic în vederea stabilirii calificativului final "Admis"/"Respins";
20. generează din sistemul informatic procesul verbal privind lucrările scrise ale candidaţilor și consemnează în acesta, la rubrica de observații, orice incident de întrerupere/perturbare a examinării intervenit înainte de finalizarea examenului;
21. să întrerupă examinarea atunci când intervin defecţiuni tehnice, să contacteze în caz de necesitate serviciul de asistență tehnică – call center şi să dispună reluarea examinării după remedierea acestora;
22. să nu permită candidaţilor să părăsească sala de examinare decât după terminarea probei teoretice, fapt confirmat prin afişarea mesajului "Admis"/"Respins" pe ecranul de examinare. În cazul părăsirii voluntare a sălii înainte de finalizarea testului, candidaţilor respectivi li se interzice reintrarea în sală, rezultatul la proba teoretică fiind "Respins";
23. reţin toate foile/formularele de examen predate de candidaţii care au susţinut proba scrisă, completează şi semnează un proces-verbal care conţine numărul de foi/formulare de examen predate de candidaţii; foile/formularele de examen şi procesele-verbale aferente se arhivează la Autoritatea Rutieră Română – A.R.R.;
24. închid sesiunea de examinare în sistemul informatic la finalul examinării sau în cazul în care nu mai sunt îndeplinite condiţiile de desfășurare a acesteia, astfel cum sunt prevăzute de prezentele norme;
25. predau, spre arhivare, structurii desemnate din cadrul Autorității Rutiere Române – A.R.R., documentele aferente examinarii, respectiv lucrări scrise, tabele de prezență, procese-verbale.”

(2) Centrului autorizat i se transmite automat din sistemul informatic câte un exemplar al centralizatoarelor conţinând rezultatele finale ale examinării candidaţilor proprii, pentru fiecare tip de probă teoretică susţinută.”

**9. Articolul 7 se modifică și va avea următorul cuprins:**

**“Art. 7.** Centrul autorizat are următoarele obligaţii în vederea participării candidaților la examinarea pentru proba teoretică:

a) să verifice îndeplinirea de către candidați a condițiilor legale de înscriere la cursuri;

b) să înscrie în sistemul informatic numai candidaţii care îndeplinesc condiţiile prevăzute de reglementările în vigoare pentru participarea la cursuri sau la examene;

c) să finalizeze, în sistemul informatic, cursul pentru care candidatul solicită examinarea, pentru candidaţii care au urmat cursurile de pregătire sau perfecţionare profesională sau să completeze toate datele solicitate în sistemul informatic pentru candidații care nu au obligația legală de a urma un curs;

d) să certifice în sistemul informatic, pentru candidații care doresc să susțină examen în vederea obținerii certificatelor/atestatelor de competență profesională, absolvirea unui curs de pregătire profesională în cazul în care au obligația legală de a urma un curs, precum și îndeplinirea condițiilor legale pentru participarea la examen;

e) să efectueze în sistemul informatic programările necesare pentru susținerea examenelor în vederea obținerii certificatelor/atestatelor de competență profesională, până în ziua de joi, ora 13:00 a săptămânii în care urmează a se susține respectivele examene.”

**10. La Articolul 8, alineatul (1) se modifică și va avea următorul cuprins:**

**”**Art.8 (1**)** Examinarea teoretică constă în rezolvarea unui chestionar/set de întrebări prin utilizarea sistemului informatic și după caz, rezolvarea în scris a unui studiu de caz, conform prevederilor specifice în vigoare.”

**11. Capitolul III se modifică și va avea următorul cuprins:**

**”Cap. III - Organizarea şi desfăşurarea examinării pentru proba practică**

Art.11. - (1) Examinarea practică în vederea atestării profesionale a personalului de specialitate din domeniul transporturilor rutiere, prevăzută în Anexa nr. 2 la O.M.T. nr. 1214/2015 și în Anexa nr. 2 la O.M.T. nr. 733/2013, se realizează de către Autoritatea Rutieră Română - A.R.R. pentru candidaţii care au fost declaraţi admişi la proba teoretică.

(2) Pentru efectuarea examinării practice a candidatului, Autoritatea Rutieră Română - A.R.R. va desemna o persoană instruită din cadrul instituției, care îndeplinește cumulativ următoarele condiții:

a) este absolvent cu diplomă al studiilor universitare;

b) deţine permis de conducere corespunzător categoriei de vehicule pentru care efectuează examinarea;

c) nu a avut o relație contractuală sau un raport de muncă cu centrele de pregătire a personalului de specialitate din domeniul transporturilor rutiere în ultimii 5 ani, fapt certificat prin declarație pe propria răspundere.

Art.12. - (1) Programarea candidaţilor la proba practică se efectuează în termen de 7 zile lucrătoare de la data susținerii examenului teoretic și este adusă la cunoștința acestora de către centrele de pregătire și perfecționare.

(2) Poate susține examinarea pentru proba practică doar candidatul care îndeplinește cumulativ următoarele condiții:

a) a fost declarat admis la proba teoretică;

b) prezintă documentele prevăzute la art. 5 alin. (4) lit. a) - c);

c) completează fișa de evaluare în rubricile destinate candidatului și o semnează;

d) nu se află sub influența băuturilor alcoolice, a produselor sau a substanţelor stupefiante ori a medicamentelor cu efecte similare acestora;

(3) Candidaţii pot susţine proba practică a examenului şi în alte judeţe/Municipiul Bucureşti faţă de cel în care au susţinut proba teoretică, numai în baza unei solicitări transmise în acest sens la Autoritatea Rutieră Română ARR, cu cel puţin 3 zile lucrătoare înainte de data examinării. Reexaminarea pentru proba practică poate fi susţinută în orice judeţ/Municipiul Bucureşti.

(4) Examenul practic este format din două probe:

a) proba de conducere, cu durata de 60 minute, prin care se urmărește atingerea a zece obiective, pentru a fi declarat admis, candidatul trebuie să obțină un punctaj de cel puțin 7;

b) proba practică, cu durata de 30 minute, prin care se urmărește atingerea a șase obiective, pentru a fi declarat admis, candidatul trebuie să obțină un punctaj de cel puțin 7.

(5) Într-o zi pot fi examinați la examenul practic maxim 5 candidați de către un examinator.

(6) Procedura privind desfășurarea examenului practic în vederea obținerii certificatului de calificare profesională inițială pentru conducătorii auto CPI este stabilită în anexa nr. 2.

(7) Desfăşurarea probei practice va fi întreruptă în cazul restricţionării circulaţiei pe

drumurile publice de către autorităţile competente pentru condiţii meteo rutiere nefavorabile, ori în cazul apariţiei unor defecţiuni tehnice, urmând a fi reluată de îndată ce condiţiile de circulaţie au revenit la normal.

Art.13. - (1) Centrul de pregătire şi perfecţionare care a înscris candidatul care susţine proba practică are obligaţia de a pune la dispoziţie vehiculele/ansamblurile de vehicule utilizate la examinare.

(2) Vehiculele/ansamblurile de vehicule rutiere prevăzute la alin. (1) trebuie să fie corespunzătoare din punct de vedere tehnic, conform legislaţiei aplicabile.

(3) Examinarea pentru proba practică se susține numai în cadrul programului normal de lucru, pentru cel mult 5 candidați/zi.

Art.14. – Persoana desemnată să efectueze examinarea practică are următoarele obligații:

a) să desfășoare activitatea de examinare în baza nominalizării, la centrele de pregătire și perfecționare la care este desemnat, în perioada stabilită și să examineze candidații înscriși în programator;

b) să respecte traseele și punctele de plecare stabilite;

c) să verifice identitatea candidaților, documentele acestora și prezența conform programatorului de examen;

d) să permită accesul în vehicul doar candidaţilor și, dacă este cazul, a persoanelor delegate din cadrul Autorităţii Rutiere Române - A.R.R., în limita numărului de locuri pe scaune disponibil;

e) să urmărească și să evalueze obiectivele și competențele din fișa de evaluare;

f) să întrerupă examinarea în situații deosebite când, din cauza unor manevre periculoase/interzise, se pot produce accidente de circulație;

g) să verifice cunoștințele conform obiectivelor prevăzute în art.4 alin. (8) lit. a) și b) al anexei nr. 2 acordând în acest sens note/calificative;

h) să verifice datele candidaților prevăzute în fișa de evaluare, inclusiv semnătura;

j) să angajeze cu candidații doar discuții legate de executarea probelor respective;

k) să indice candidaților doar efectuarea unor manevre care nu încalcă regulile de circulație sau semnalizarea rutieră;

l) să desfășoare activitatea de examinare cu respectarea reglementărilor în vigoare, a procedurilor instituite la nivelul Autorității Rutiere Române - A.R.R., a normelor și instrucțiunilor de protecția și siguranța muncii, precum și a prevederilor Regulamentul (U.E.) nr. 2016/679.”

**12 Articolul 16 se modifică și va avea următorul cuprins:**

,,(1) Pentru susţinerea examinării/evaluării teoretice, candidatul achită în contul Autorităţii Rutiere Române - A.R.R. tariful de examinare în cuantum de 67 lei pentru fiecare probă teoretică susţinută, nefiind permisă achitarea fracționată a tarifului.

(2) Susţinerea examenului sau a evaluării teoretice de către candidat este condiţionată de prezentarea dovezii achitării tarifului prevăzut la alin. (1) comisiei de examinare, care trebuie să conțină în mod obligatoriu următoarele elemente de identificare: numele candidatului și/sau CNP, data achitării tarifului, denumirea agenției teritoriale ARR în contul căreia se face plata, codul fiscal și contul IBAN al agenției, precum și suma de 67 lei sau multiplu de 67 lei.

(3) În lipsa oricărei mențiuni obligatorii de pe dovada achitării tarifului, conform prevederilor alin. (2), candidatul nu poate susține examenul.

(4) În cazul în care, la momentul solicitării de către candidat a eliberării/vizarii/reînnoirii/prelungirii atestatului/certificatului de pregătire profesională, se constată că suma corespunzătoare tarifului de examinare pe baza căreia a susținut examenul nu se regăsește în evidențele agenției teritoriale ARR, aceasta nu va elibera/viza/reînnoi/prelungi atestatul/certificatul respectiv.

(5) Pentru prestarea activităţii de examinare, membrii comisiei de examinare sunt remuneraţi de către Autoritatea Rutieră Română - A.R.R. pentru fiecare probă teoretică susţinută, din cuantumul prevăzut la alin. (1), în limitele și conform structurii tarifului, stabilite de reglementările specifice în vigoare.

**13. La articolul 17, alineatele (2) și (3), se modifică și vor avea următorul cuprins:**

,,(2) Contestaţia prevăzută la alin. (1) se soluţionează în termen de 10 zile lucrătoare de la data primirii acesteia de către o comisie alcătuită din 3 membri, după cum urmează:

a) un membru din cadrul Direcţiei Transport Rutier;

b) doi membri din cadrul Autorităţii Rutiere Române - A.R.R..

(3) Rezultatul contestaţiei se transmite în scris candidatului în termen de 3 zile lucrătoare de la data soluţionării acesteia.”

**Art.III** – Ordinul ministrului transporturilor nr. 3/2008 pentru aprobarea Normelor privind atestarea profesională a conducătorilor auto care efectuează transport de persoane în regim de taxi sau transport în regim de închiriere şi agrearea autovehiculelor care efectuează transport în regim de taxi, se modifică după cum urmează:

1. La Anexa ”Norme privind atestarea profesională a conducătorilor auto care efectuează transport de persoane în regim de taxi sau transport în regim de închiriere şi agrearea autovehiculelor care efectuează transport în regim de taxi”, Capitolul 1- ”Atestarea profesională a conducătorilor auto care efectuează transport de persoane în regim de taxi sau transport în regim de închiriere” se abrogă.

2. La Anexa ”Norme privind atestarea profesională a conducătorilor auto care efectuează transport de persoane în regim de taxi sau transport în regim de închiriere şi agrearea autovehiculelor care efectuează transport în regim de taxi”, Anexele Nr. 1a), 1b), 2a) și 2b), se abrogă.

**Art.IV** – Anexele nr. 1-4 fac parte integrantă din prezentul ordin.

**Art.V** – Autoritatea Rutieră Română –A.R.R. și Direcția Transport Rutier din cadrul Ministerului Transporturilor și Infrastructurii vor duce la îndeplinire prevederile prezentului ordin.

**Art. VI –** Prezentul ordin se publică în Monitorul Oficial al României, Partea I.

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**SECRETAR DE STAT**

**ADRIAN FOGHIȘ**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ADRIAN GĂVRUȚA**

**DIRECȚIA JURIDICĂ**

**DIRECTOR**

**DIRECȚIA TRANSPORT RUTIER**

**DIRECTOR**

**ADRIANA KALAPIS**

**AUTORITATEA RUTIERĂ ROMÂNĂ**

**DIRECTOR GENERAL**

**DORIN ȘTEFAN**